РЕПУБЛИКА СРБИЈА

НАРОДНА СКУПШТИНА

Одбор за просторно планирање, саобраћај,

инфраструктуру и телекомуникације

13 Број 06-2/20-20

24. јануар 2020. године

Б е о г р а д

З А П И С Н И К

55. СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ

ОДРЖАНЕ 24. ЈАНУАРА 2020. ГОДИНЕ

 Седница је почела у 10.30 часова.

 Седницом је председавала Катарина Ракић, председник Одбора.

 Седници су присуствовали чланови Одбора: Јасмина Каранац, Стефана Миладиновић, Снежана Б. Петровић, Оливера Пешић, Далибор Радичевић и Александар Стевановић.

 Седници су присуствовали заменици чланова Одбора: Крсто Јањушевић (заменик Драгана Јовановића), Горан Ковачевић (заменик Зорана Милекића), Владимир Петковић (заменик дрВладимира Орлића) и Ивана Николић (заменик Јовице Јевтића).

 Седници нису присуствовали чланови Одбора: Драган Весовић, Ненад Константиновић, Огњен Пантовић, Марина Ристић, Новица Тончев и Горан Ћирић нити њихови заменици.

 Седници су присуствовали из Министарства, грађевинарства, саобраћаја и инфраструктуре: Александра Дамњановић, државни секретар, Јованка Атанацковић, Вељко Ковачевић и Зоран Илић, помоћници министра, Дамир Леденчан, саветник у Сектору за друмски саобраћај и Јасмина Војводић, саветник у Сектору за железнички саобраћај.

 Одбор је, већином гласова (10 гласова ,,за“, један члан није гласао), у складу са предлогом председника Одбора усвојио следећи

Д н е в н и р е д:

1. Разматрање Предлога закона о изменама и допунама Закона о планирању и изградњи, који је поднела Влада (број 011-3214/19 од 30. децембра 2019. године);
2. Разматрање Предлога закона о изменама и допунама Закона о пловидби и лукама на унутрашњим водама, који је поднела Влада (број 341-2044/19 од 12. јула 2019. године);
3. Разматрање Предлога закона о хидрографској делатности, који је поднела Влада (број 011-2877/19 од 22. новембра 2019. године);
4. Разматрање Предлога закона о изменама и допунама Закона о ваздушном саобраћају, који је поднела Влада (број 343-2948/19 од 29. новембра 2019. године);
5. Разматрање Предлога закона о изменама и допунама Закона о превозу путника у друмском саобраћају, који је поднела народни посланик Катарина Ракић (број 344-2909/19 од 26. новембра 2019. године);
6. Разматрање Предлога закона о измени Закона о посебним условима за реализацију пројекта изградње станова за припаднике снага безбедности, који је поднела Влада (број 360-2954/19 од 29. новембра 2019. године);
7. Разматрање Предлога закона о посебним поступцима ради реализације пројеката изградње и реконструкције линијских инфраструктурних објеката од посебног значаја за Републику Србију, који је поднела Влада (број 011-2974/19 од 2. децембра 2019. године);
8. Разматрање Предлога закона о Регистру просторних јединица и Адресном регистру, који је поднела Влада (број 011-3011/19 од 5. децембра 2019. године);
9. Разматрање Предлога закона о изменама и допунама Закона о претварању права коришћења у право својине на грађевинском земљишту уз накнаду, који је поднела Влада (број 351-3010/19 од 5. децембра 2019. године);
10. Разматрање Предлога одлуке о одузимању својства добра у општој употреби делу железничке инфраструктуре, који је поднела Влада (број 011-2996/19 од 3. децембра 2019. године);
11. Разматрање Предлога одлуке о одузимању својства добра у општој употреби делу железничке инфраструктуре, који је поднела Влада (број 011-2995/19 од 3. децембра 2019. године);
12. Разматрање Предлогa закона о потврђивању Споразума о ваздушном саобраћају између Владе Републике Србије и Владе Исламске Републике Иран, који је поднела Влада (број 011-1965/19 од 28. јуна 2019. године), и
13. Разматрање Предлогa закона о потврђивању Анекса 1 Споразума између Владе Републике Србије и Владе Републике Турске о сарадњи у области инфраструктурних пројеката, који је поднела Влада (број 011-1964/19 од 28. јуна 2019. године).

 Председник Одбора, Катарина Ракић, предложила је да се ради ефикаснијег рада Одбора обави обједињени заједнички начелни и јединствени претрес о тачкама од 1. до 13. Дневног реда, а да се на крају претреса Одбор изјасни о свакој тачки појединачно у е парламенту. Одбор је, већином гласова (10 гласова „за“, један члан се уздржао од гласања), усвојио овај предлог.

Пре преласка на рад према утврђеном Дневном реду, Одбор је, једногласно (11 гласова „за“), усвојио Записник 53. седнице Одбора одржане 28. новембра 2019. године и Записник 54. седнице Одбора одржане 3. децембра 2019. године.

**Разматрање прве до тринаесте тачке Дневног реда**

У уводном излагању Александра Дамњановић, државни секретар Министарства грађевинарства, саобраћаја и инфраструктуре, је истакла да је основни разлог приступању изменама и допунама Закона о планирању и изградњи последица усклађивања секторских прописа са Директивом Европске Уније о признавању професионалних квалификација. Поред измена одредби Министарство је увело и један нови појам - „одредба о метроу“, с обзиром да је Република Србија постала инвеститор за изградњу метроа у Београду. Такође, редефинисани су одређени појмови и прецизиране одредбе о Ревизионој комисији и Инжењерској комори. Када је у питању Предлога закона о измени Закона о посебним условима за реализацију пројеката изградње станова за припаднике снага безбедности ради се о једној малој измени, односно промени спратности, јер се ради о урбаним подручјима где практично грађевинско земљиште налаже и захтева већу спратност због заузећа. Затим, Предлог закона о посебним поступцима ради реализације пројеката и изградње конструкције линијских инфраструктурних објеката од посебног значаја за Републику Србију је један од најважнијих закона, који ће омогућити ефикаснију реализацију свих оних капиталних државних пројеката у износу од 5 милијарди динара. Наглашено је да се овим предлогом закона не одступа од основних, уставних и других начела који су садржани у прописима Републике Србије. Његовим доношењем учиниле би се ефикаснијима административне процедуре које се спроводе, а везане су за реализацију наведених пројеката што је од посебног значаја. Такође, Предлог закон о Регистру просторних јединица и Адресном регистру, је кључан државни регистар који ће омогућити да сваки од грађанин Србије добије адресу и кућни број. Када је реч о Предлогу закона о изменама и допунама Закона о претварању права коришћења у права својине на грађевинском земљишту уз накнаду основни принципи доношења овог закона се не мењају, већ се врше одређена терминолошка усклађивања и прецизирања одређених појмова, која су у пракси произвела захтеве за додатним тумачењима. Оно што је најважније је да се на другачији начин обрачунава и обезбеђује банкарска гаранција када се лице одлучи да уместо стицања права својине, закључи Уговор о закупу.

Прва тачка дневног реда: **Разматрање Предлога закона о изменама и допунама Закона о планирању и изградњи, који је поднела Влада**

 Одбор је, у складу са чланом 155. став 2. Пословника Народне скупштине, одлучио, већином гласова (10 за, један члан није гласао), да предложи Народној скупштини да прихвати Предлог закона о изменама и допунама Закона о планирању и изградњи, који је поднела Влада у начелу.

 За известиоца Одбора на седници Народне скупштине одређенa је Катарина Ракић, председник Одбора.

Друга тачка дневног реда: **Разматрање Предлога закона о изменама и допунама Закона о пловидби и лукама на унутрашњим водама, који је поднела Влада**

 Одбор је, у складу са чланом 155. став 2. Пословника Народне скупштине, одлучио, једногласно (11 за), да предложи Народној скупштини да прихвати Предлог закона о изменама и допунама Закона о пловидби и лукама на унутрашњим водама, који је поднела Влада у начелу.

 За известиоца Одбора на седници Народне скупштине одређенa је Катарина Ракић, председник Одбора.

Трећа тачка дневног реда: **Разматрање Предлога закона о хидрографској делатности, који је поднела Влада**

 Одбор је, у складу са чланом 155. став 2. Пословника Народне скупштине, одлучио, једногласно (11 за), да предложи Народној скупштини да прихвати Предлог закона о хидрографској делатности, који је поднела Влада у начелу.

 За известиоца Одбора на седници Народне скупштине одређенa је Катарина Ракић, председник Одбора.

Четврта тачка дневног реда: **Разматрање Предлога закона о изменама и допунама Закона о ваздушном саобраћају, који је поднела Влада**

 Одбор је, у складу са чланом 155. став 2. Пословника Народне скупштине, одлучио, једногласно (11 за), да предложи Народној скупштини да прихвати Предлог закона о изменама и допунама Закона о ваздушном саобраћају, који је поднела Влада у начелу.

 За известиоца Одбора на седници Народне скупштине одређенa је Катарина Ракић, председник Одбора.

Пета тачка дневног реда: **Разматрање Предлога закона о изменама и допунама Закона о превозу путника у друмском саобраћају, који је поднела народни посланик Катарина Ракић**

 Одбор је, у складу са чланом 155. став 2. Пословника Народне скупштине, одлучио, већином гласова (10 за, један члан није гласао), да предложи Народној скупштини да прихвати Предлог закона о изменама и допунама Закона о превозу путника у друмском саобраћају, који је поднела народни посланик Катарина Ракић у начелу.

 За известиоца Одбора на седници Народне скупштине одређенa је Катарина Ракић, председник Одбора.

Шеста тачка дневног реда: **Разматрање Предлога закона о измени Закона о посебним условима за реализацију пројекта изградње станова за припаднике снага безбедности, који је поднела Влада**

 Одбор је, у складу са чланом 155. став 2. Пословника Народне скупштине, одлучио, једногласно (11 за), да предложи Народној скупштини да прихвати Предлог закона о измени Закона о посебним условима за реализацију пројекта изградње станова за припаднике снага безбедности, који је поднела Влада у начелу.

 За известиоца Одбора на седници Народне скупштине одређенa је Катарина Ракић, председник Одбора.

Седма тачка дневног реда: **Разматрање Предлога закона о посебним поступцима ради реализације пројеката изградње и реконструкције линијских инфраструктурних објеката од посебног значаја за Републику Србију, који је поднела Влада**

 Одбор је, у складу са чланом 155. став 2. Пословника Народне скупштине, одлучио, већином гласова (10 за, један члан није гласао), да предложи Народној скупштини да прихвати Предлог закона о посебним поступцима ради реализације пројеката изградње и реконструкције линијских инфраструктурних објеката од посебног значаја за Републику Србију, који је поднела Влада у начелу.

 За известиоца Одбора на седници Народне скупштине одређенa је Катарина Ракић, председник Одбора.

Осма тачка дневног реда: **Разматрање Предлога закона о Регистру просторних јединица и Адресном регистру, који је поднела Влада**

 Одбор је, у складу са чланом 155. став 2. Пословника Народне скупштине, одлучио, једногласно (11 за), да предложи Народној скупштини да прихвати Предлог закона о Регистру просторних јединица и Адресном регистру, који је поднела Влада у начелу.

 За известиоца Одбора на седници Народне скупштине одређенa је Катарина Ракић, председник Одбора.

Девета тачка дневног реда: **Разматрање Предлога закона о изменама и допунама Закона о претварању права коришћења у право својине на грађевинском земљишту уз накнаду, који је поднела Влада**

 Одбор је, у складу са чланом 155. став 2. Пословника Народне скупштине, одлучио, већином гласова (10 за, један члан није гласао), да предложи Народној скупштини да прихвати Предлог закона о изменама и допунама Закона о претварању права коришћења у право својине на грађевинском земљишту уз накнаду, који је поднела Влада у начелу.

 За известиоца Одбора на седници Народне скупштине одређенa је Катарина Ракић, председник Одбора.

Десета тачка дневног реда: **Разматрање Предлога одлуке о одузимању својства добра у општој употреби делу железничке инфраструктуре, који је поднела Влада**

 Одбор је, у складу са чланом 155. став 2. Пословника Народне скупштине, одлучио, већином гласова (10 за, један члан није гласао), да предложи Народној скупштини да прихвати Предлог одлуке о одузимању својства добра у општој употреби делу железничке инфраструктуре, који је поднела Влада у начелу.

 За известиоца Одбора на седници Народне скупштине одређенa је Катарина Ракић, председник Одбора.

Једанаеста тачка дневног реда: **Разматрање Предлога одлуке о одузимању својства добра у општој употреби делу железничке инфраструктуре, који је поднела Влада**

Одбор је, у складу са чланом 155. став 2. Пословника Народне скупштине, одлучио, већином гласова (10 за, један члан није гласао), да предложи Народној скупштини да прихвати Предлог одлуке о одузимању својства добра у општој употреби делу железничке инфраструктуре, који је поднела Влада у начелу.

 За известиоца Одбора на седници Народне скупштине одређенa је Катарина Ракић, председник Одбора.

Дванаеста тачка дневног реда: **Разматрање Предлогa закона о потврђивању Споразума о ваздушном саобраћају између Владе Републике Србије и Владе Исламске Републике Иран, који је поднела Влада**

 Одбор је, у складу са чланом 155. став 2. Пословника Народне скупштине, одлучио, једногласно (11 за), да предложи Народној скупштини да прихвати Предлог закона о потврђивању Споразума о ваздушном саобраћају између Владе Републике Србије и Владе Исламске Републике Иран, који је поднела Влада.

 За известиоца Одбора на седници Народне скупштине одређенa је Катарина Ракић, председник Одбора.

Тринаеста тачка дневног реда: **Разматрање Предлогa закона о потврђивању Анекса 1 Споразума између Владе Републике Србије и Владе Републике Турске о сарадњи у области инфраструктурних пројеката, који је поднела Влада**

 Одбор је, у складу са чланом 155. став 2. Пословника Народне скупштине, одлучио, већином гласова (9 за, два члана нису гласала), да предложи Народној скупштини да прихвати Предлог закона о потврђивању Анекса 1 Споразума између Владе Републике Србије и Владе Републике Турске о сарадњи у области инфраструктурних пројеката, који је поднела Влада.

 За известиоца Одбора на седници Народне скупштине одређенa је Катарина Ракић, председник Одбора.

На седници Одбора вођен је тонски запис.

 Седница је закључена у 10.45 часова.

СЕКРЕТАР ОДБОРА ПРЕДСЕДНИК ОДБОРА

 Биљана Илић Катарина Ракић